
ముంబై: టాటా సన్స్ యాజమాన్యంతో విభేదాల కారణంగా ఒక్కో పదవిని కోల్పోతున్న సైరస్ మిస్ర్తీ చివరికి టాటాసన్స్ డైరెక్టర్ పదవిని కూడా పోగొట్టుకున్నారు. సోమవారం జరిగిన డైరెక్టర్ల బోర్డు అసాధారణ సర్వసభ్య సమావేశంలో డైరెక్టర్ పదవి నుంచి తప్పించాలన్న తీర్మానాన్ని షేర్హోల్డర్లు ఆమోదించారు. గత అక్టోబరులో టాటా సన్స్ చైర్మన్ పదవి నుంచి మిస్ర్తీకి ఉద్వాసన పలుకుతూ ప్రకటన చేసిన టాటా యాజమాన్యం.. ఆ తర్వాత ఆయనను గ్రూప్లోని ఒక్కో సంస్థ సారథ్య బాధ్యతల నుంచి తప్పించుకుంటూ వచ్చింది. చివరికి టాటా సన్స్ డైరెక్టర్ పదవి నుంచీ తప్పించేందుకు సర్వసభ్య సమావేశానికి పిలుపునిచ్చింది. అప్పటి నుంచి ఈ సర్వసభ్య సమావేశం జరుగకుండా నిలువరించేందుకు నేషనల్ కంపెనీ లా అప్పీలేట్ ట్రిబ్యునల్ వేదికగా మిస్ర్తీ ఎన్ని ప్రయత్నాలు చేసినా అవి ఫలించలేదు. చివరికి అనుకున్న ప్రకారం సర్వసభ్య సమావేశం జరగడం, మిస్ర్తీని డైరెక్టర్ పదవి నుంచి తప్పించేందుకు షేర్హోల్డర్లు మెజారిటీ నిర్ణయం ప్రకటించడం జరిగింది.    టాటా గ్రూప్ హోల్డింగ్ సంస్థ టాటా సన్స్ ఈ మేర కు ఒక ప్రకటన చేసింది. గత ఏడాది అక్టోబరు 24న మిస్ర్తీని గ్రూప్ చైర్మన్ బాధ్యతల నుంచి తప్పిస్తూ టాటా సన్స్ ఆకస్మిక ప్రకటన వెలువరించింది. ఆ తర్వాత ఆయనను వరుసగా టాటా మోటార్స్, టిసిఎస్ సారథ్య బాధ్యతల నుంచి కూడా తప్పించింది. తదుపరి ఆరు కంపెనీల బోర్డుల నుంచి మిస్ర్తీ స్వచ్ఛందంగానే వైదొలగి తన స్థానంలో తాత్కాలికంగా నాయకత్వ పగ్గాలు చేపట్టిన ఎమిరిటస్ చైర్మన్ రతన్టాటాపై నేషనల్ కంపెనీ లా ట్రిబ్యునల్లో కేసు వేశారు. కాని చైర్మన్ పదవి నుంచి ఉద్వాసనకు గురైన తర్వాత మిస్ర్తీని డైరెక్టర్గా కొనసాగించడం గ్రూప్ ప్రయోజనాలను దెబ్బ తీస్తున్నదని, కంపెనీకి సంబంధించిన అత్యంత గోప్యమైన సమాచారాన్ని కూడా ఆయన బట్టబయలు చేసి గ్రూప్ సమగ్రతను దెబ్బ తీస్తున్నారని అభియోగం మోపుతూ ఆయనను డైరెక్టర్ పదవి నుంచి కూడా తప్పించేందుకు గత నెలలో టాటా సన్స్ అసాధారణ సర్వసభ్య సమావేశానికి పిలుపు ఇచ్చింది. ఈ మేరకు సోమవారం ఇజిఎం నిర్వహించడం, మిస్ర్తీని డైరెక్టర్ పదవి నుంచి తప్పించారు.

mumbai: tata suns yaajamaanyamtho vibhedaala kaaranamgaa okko padavini kolpotunna sairas misrti chivariki tatasons director padavini kuudaa pogottukunnaru. somavaram jarigina directorla bordu asaadhaarana sarvasabhya samavesamlo director padavi nunchi tappinchaalanna teermaanaanni sharholderlu aamodinchaaru. gatha aktobarulo tata suns chairman padavi nunchi misrtiki udvaasana palukutuu prakatana chesina tata yaajamaanyam.. aa tarvaata aayananu grooploni okko samstha saarathya baadhyatala nunchi tappinchukuntuu vachindi. chivariki tata suns director padavi nunchi tappinchenduku sarvasabhya samavesaniki pilupunichindi. appati nunchi ee sarvasabhya samavesam jarugakunda niluvarinchenduku neshanal company laa appilate tribunal vedikagaa misrti enni prayatnaalu chesina avi phalinchaledu. chivariki anukunna prakaaram sarvasabhya samavesam jaragadam, misrtiini director padavi nunchi tappinchenduku sharholderlu magerity nirnayam prakatinchadam jarigindi.    tata groop holding samstha tata suns ee mera ku oka prakatana chesindi. gatha edaadi aktobaru 24na misrtiini groop chairman baadhyatala nunchi tappistuu tata suns aakasmika prakatana veluvarinchindi. aa tarvaata aayananu varusagaa tata motars, tcs saarathya baadhyatala nunchi kuudaa tappinchindi. tadupari aaru companyla bordula nunchi misrti swachchandamgaane vaidolagi tana sthaanamlo taatkaalikamgaa nayakatva paggaalu chepattina emiritus chairman ratantaataapai neshanal company laa tribunallo kesu vaesaaru. kaani chairman padavi nunchi udvaasanaku guraina tarvaata misrtiini directorga konasaginchadam groop prayojanaalanu debba teestunnadani, kampeneeki sambandhinchina atyanta gopyamaina samaachaaraanni kuudaa aayana battabayalu chesi groop samagratanu debba teestunnaarani abhiyogam moputu aayananu director padavi nunchi kuudaa tappinchenduku gatha nelalo tata suns asaadhaarana sarvasabhya samavesaniki pilupu ichindi. ee meraku somavaram igm nirvahinchadam, misrtiini director padavi nunchi tappinchaaru.